# Mødereferat – møde 5

**Dato:** 25.8.2014 kl. 19.00 – 20.30

**Sted:** Østergade 15, 8860 Ulstrup

**Deltagere:** Lars H. Storgaard(HLS), Lasse Schurmann(LS)ankom senere, Marianne Rigtrup(MR), Henrik Berg Laustsen(HBL), ,Søren Dalby(SD).  
  
Afbud: Morten Dam(MD), Bent Kibsgaard

Også inviteret:  
Suppleanter: Jens Aage Hansen(JAH) og Ebbe Kjær Madsen(EKM)

**Dagsorden**

1. Valg af ordstyrer. SD valgt
2. Godkendelse og underskrift af referat for tidligere møde. Underskrevet af tilstedeværende.
3. Godkendelse af dagsorden. Godkendt.
4. Korte meddelelser siden sidst: Formand/næstformand/kasserer/sekretær/udvalg/andre.  
   Behandlet under pkt. 5.
5. Sager til behandling.

*Suppleant tiltræder bestyrelsen efter Bent Kibsgaard.* JAH indtrådt i bestyrelsen i stedet for Bent Kibsgaard, som grundet nyt job ønskede at fratræde.  
  
*Status på Hjemmeside og Infostander. v. Morten Hvidt Christensen/SD.*  
SD havde drøftet status med Morten Hvid Christensen, som yderligere havde medsendt en orientering vedr. muligheder for at dele kalender. Se notat:  
**Status vedr hjemmeside og infostander jvnf. tlf. drøftelse med Morten Christensen 23.8.14**

Efter lidt stille i sommerferien er der nu ved at komme mere trafik på hjemmesiden.  
Pt er der 5-10 besøg pr dag i snit. Trafikken er størst, hvis der f.eks. via facebook annonceres aktiviteter med henvisning til hjemmesiden. Når man er inde klikkes på 2-3 sider/links og det varer i alt ½ - 1 min. Vi bør overveje tiltag, som får en til at være længere på hjemmesiden.

SD foreslog, at man også anvender fysisk opslag evt. med henvisning til hjemmesiden. Morten synes det er en god ide.

Infostanderen kører ok. Men der er ikke rettet henvendelse vedr. reklame på standeren.

SD nævnte, at vi skal til at se på strategien for begge infokilder.  
Nu kommer der snart til at ske noget vedr. projekter f.eks. Dannebrogspladsen. Så vil vi benytte facebook, hjemmeside og infostander. Yderligere havde Morten midlertidig vurderet at det ikke var ligetil og ikke uden økonomiske konsekvenser, at finde et løsning på kalenderdeling, hvor f.eks. foreninger umiddelbart kunne indsætte arrangementer i kalenderen. SD drøfter dette spørgsmål yderligere med Morten.  
  
*Regnskabsopstilling efter drøftelse med Birthe Kjær v. LS.*  
LS orienterede om, at der ikke som forening er særlige forhold, som gør, at vi bør fravige den meget simple opstilling af regnskab, som tidligere fremvist. Et EDB baseret regnskabs/bogholderisystem kan evt. anvendes. SD kender et par systemer, som drøftes med LS.  
  
*Kontakt til foreninger vedr. kalendermulighed på hjemmeside v. MR.*   
Der havde ikke været tiltag på dette punkt siden sidst. Det aftaltes, at MR tager kontakt til Morten og drøfter emnet.  
  
*Fremtidig anvendelse af infostander set i lyset af strømforbrug. Opgørelse v. LS.*  
SD havde før sommerferien været i kontakt med Ondisplay for at høre, om strømforbruget kunne reduceres. Det resulterede i, at man via software forsøgte at reducere forbruget. LS havde nu målt forbruget, og det var reduceret til ca. 6kWh. pr døgn. Dette tal benyttes indtil videre som budgetgrundlag svarende til ca. 5 – 6.000 kr. på årsbasis, idet forbruget i vinterhalvåret evt. bliver større for at undgå kondens. SD tager kontakt til Blomstertorvet, for at få afregnet det forbrugte strømforbrug baseret på måling fra begyndelsen.  
  
*Status på diverse projekter, Træksti, Dannebrogsplads. v. MR/SD.*SD havde fået mødeindkaldelse til *projekt trækstien.* Da MR i SD´s fravær havde deltaget i møderne deltager MR fremadrettet. SD tilmelder MR til mødet.  
  
*Dannebrogspladsen*. SD havde deltaget i mødet den 11. aug. 2014 hvor kommunen orienterede om status på projektet efter borgermødet i Ulstrup den 18. juni 2014. Bestyrelsen fik umiddelbart før bestyrelsesmødet tilsendt materiale og mødereferat til orientering. Følgende fremhæves:  
Dannebrogsprojektet betragtes af kommunen og forskellige instanser som arbejder med projekter vedr. Gudenåen, som vigtig idet det forener turisme og erhvervsudvikling vedr. lystfiskeri, naturoplevelser. Dannebrogspladsen er samtidigt udset til såkaldt krydsfelt idet der er adgang ad vandvejen, fra land via (cykelstier) og øvrig trafik. Endvidere ligger det nær kulturhistoriske punkter herunder Ulstrup Slot. Hele projektet vurderes som vigtigt både for kommunen og for Ulstrup. Vi må derfor forvente, at projektet via delprojekter får opbakning fra byrådet, som behandler sagen i september. Derefter forventes Ulstrup Lokalråd at skulle i gang med at skaffe ressourcer og opbakning lokalt til realisering af delprojekterne.  
  
*Kontaktpersoner til projekter v. SD.*Vi besluttede tidligere, at vi i Ulstrup Lokalråd, ville have en kontaktperson til de forskellige projekter, for at sikre, at den valgte prioritering af tiltag også blev understøttet og holdt i gang.  
Listen blev gennemgået og justeret. De enkelte kontaktpersoner har ansvaret for at der vælges en tovholder til de enkelte projekter. For at sikre fremdrift i prioriterede valgte områder bedes hver kontaktperson, sikre at der er dialog med tovholderen og rapportere dette tilbage til SD, så vi kan samle op snarest. Justeret liste er vedhæftet dette referat til internt brug. Man anmodes om, at få valgt tovholder og drøftet status og evt. tiltag som kan omtales på næste bestyrelsesmøde. SD bedes orienteret om status senest mandag den 8. september 2014.

1. Eventuelt.  
   *Restaurant Gudenåen.* LHS orienterede om, at man nu var nået et godt stykke, men at der endnu resterer nogle opgaver før det første arrangement kan løbe af stablen. Det er booket til primo september, så der er travlt med færdiggørelsen. Der planlægges senere åbning af stedet. Håber det bliver til gavn for Ulstrup borgerne.
2. Dato for næste møde.  
   For at sikre at Morten Dahm fremover kan deltage i møderne, så skal mandage undgås. Næste møde er derfor fastlagt til: onsdag den 15.10. 2014 kl. 1900 - 2100. Bemærk mødet holdes hos Lasse Schurmann: Bråddenhøjvej 13, 8860 Ulstrup.